Πρόταση κανονισμού του Συμβουλίου για τη θέσπιση ειδικού μέτρου υπέρ ορισμένων οσπριοειδών (COM(96)0044 - C4-0161/96 - 96/0058(CNS).

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 12)

Τρίτη αιτιολογική σκέψη

>Αρχικό κείμενο>

ότι ο στόχος της διατήρησης των εν λόγω καλλιεργειών δύναται να επιτευχθεί με τη χορήγηση ενίσχυσης ανά εκτάριο; ότι το ύψος της ενίσχυσης πρέπει να καθορισθεί σε επίπεδο που να επιτρέπει την επίτευξη του προαναφερθέντος στόχου; ότι είναι ενδεδειγμένο το ύψος της ενίσχυσης των 181 Ecu/εκτάριο που χορηγείται επί του παρόντος;

>Κείμενο μετά την ψηφοφορία στο ΕΚ>

ότι η διατήρηση των εν λόγω καλλιεργειών, οι οποίες είναι ιδιαίτερα ελλειμματικές στην Ένωση, δύναται να επιτευχθεί με τη χορήγηση ενίσχυσης ανά εκτάριο; ότι μπορεί να θεωρηθεί ενδεδειγμένο το ύψος της ενίσχυσης των 190 Ecu/εκτάριο;

(Τροπολογία 13)

Τέταρτη αιτιολογική σκέψη

>Αρχικό κείμενο>

ότι ο κανονισμός (ΕΟΚ) αριθ. 1965/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αρωτραίων καλλιεργειών όπως τροποποιήθηκε τελευταία με τον κανονισμό (ΕΚ) αριθ. θέσπισε ορισμένους όρους σχετικά με τις εκτάσεις που είναι επιλέξιμες για τη χορήγηση αντισταθμιστικής ενίσχυσης, ιδίως στον τομέα των ελαιούχων προϊόντων; ότι με την καλλιέργεια των οσπριοειδών επιτυγχάνεται η δέουσα εναλλακτική λύση και αποφεύγεται η αποσταθεροποίηση των αγορών της Κοινότητας; ότι πρέπει εντούτοις να αποφευχθεί η πολύ μεγάλη επέκταση της καλλιέργειας αυτής; ότι ο καθορισμός της μέγιστης εγγυημένης έκτασης σε 400.000 εκτάρια ανταποκρίνεται σ' αυτόν τον στόχο;

>Κείμενο μετά την ψηφοφορία στο ΕΚ>

ότι ο κανονισμός (ΕΟΚ) αριθ. 1965/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αρωτραίων καλλιεργειών όπως τροποποιήθηκε τελευταία με τον κανονισμό (ΕΚ) αριθ. θέσπισε ορισμένους όρους σχετικά με τις εκτάσεις που είναι επιλέξιμες για τη χορήγηση αντισταθμιστικής ενίσχυσης, ιδίως στον τομέα των ελαιούχων προϊόντων; ότι με την καλλιέργεια των οσπριοειδών επιτυγχάνεται η δέουσα εναλλακτική λύση και αποφεύγεται η αποσταθεροποίηση των αγορών της Κοινότητας; ότι πρέπει εντούτοις να αποφευχθεί η πολύ μεγάλη επέκταση της καλλιέργειας αυτής; ότι ο καθορισμός της μέγιστης εγγυημένης έκτασης σε 450.000 εκτάρια ανταποκρίνεται σ' αυτόν τον στόχο;

(Τροπολογία 14)

Άρθρο 1, παύλα 3α) (νέα)

>Κείμενο μετά την ψηφοφορία στο ΕΚ>

- κοινά φασόλια που υπάγονται στον κώδικα ΣΟ 0713 33 90.

(Τροπολογία 15)

Άρθρο 2, παράγραφος 2

>Αρχικό κείμενο>

2. Με την επιφύλαξη των διατάξεων του άρθρου 3, η ενίσχυση ανά εκτάριο σπαρθείσας και συγκομισθείσας έκτασης καθορίζεται σε 181 Ecu/εκτάριο.

>Κείμενο μετά την ψηφοφορία στο ΕΚ>

2. Με την επιφύλαξη των διατάξεων του άρθρου 3, η ενίσχυση ανά εκτάριο σπαρθείσας και συγκομισθείσας έκτασης καθορίζεται σε 190 Ecu/εκτάριο.

(Τροπολογία 16)

Άρθρο 2, παράγραφος 2α (νέα)

>Κείμενο μετά την ψηφοφορία στο ΕΚ>

2α. Η αντιστάθμιση που χορηγείται στα κοινά φασόλια που αναφέρονται στο άρθρο 1 ισούται με τη χορηγούμενη αντιστάθμιση στις αρδευόμενες αροτραίες καλλιέργειες κάθε περιοχής.

(Τροπολογία 17)

Άρθρο 3

>Αρχικό κείμενο>

Σε περίπτωση που οι εκτάσεις που χρησιμοποιούνται για την παραγωγή των οσπριοειδών που αναφέρονται στο άρθρο 1, υπερβαίνουν τη μέγιστη εγγυημένη έκταση των 400.000 εκταρίων, η ενίσχυση μειώνεται κατ' αναλογία κατά τη διάρκεια της εν λόγω περιόδου εμπορίας.

>Κείμενο μετά την ψηφοφορία στο ΕΚ>

Σε περίπτωση που οι εκτάσεις που χρησιμοποιούνται για την παραγωγή των οσπριοειδών που αναφέρονται στο άρθρο 1, υπερβαίνουν τη μέγιστη εγγυημένη έκταση των 450.000 εκταρίων, η ενίσχυση μειώνεται κατ' αναλογία κατά τη διάρκεια της εν λόγω περιόδου εμπορίας.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τη θέσπιση ειδικού μέτρου υπέρ ορισμένων οσπριοειδών (CΟΜ(96)0044 - C4-0161/96 - 96/0058/CΝS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(96)0044 - 96/0058(CΝS) ((ΕΕ C 125 της 27.4.1996, σελ. 5)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 42 και 43 της Συνθήκης ΕΚ (C4-0161/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0117/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής;

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά;

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.